টুথব্রাশ
নেপোলিয়ন বোনাপার্ট ঘোড়ার চুল দিয়ে তৈরী টুথব্রাশের সাহায্যে দাঁত পরিষ্কার রাখতেন বলে জানা যায়। তবে আধুনিক সভ্য সমাজে টুথব্রাশ প্রচলনের অনেক পূর্ব থেকেই বহুবিধ উপায়ে মুখের স্বাস্থ্য রক্ষা তথা দাঁতের পরিচর্যা করা হতো। সমগ্র বিশ্বের বিভিন্ন গবেষকদের কাছে টুথব্রাশের পূর্ব-পুরুষ হিসেবে বিভিন্ন উপকরণের বিষয়ে যথেষ্ট প্রমাণ রয়েছে। তন্মধ্যে - লাঠি চিবানো, গাছের চিকন ডাল, পাখির পালক, পশুর হাড় এমনকি প্রাণীদেহের আত্মরক্ষামূলক ধারালো কাঁটা অন্যতম। তৎকালে এগুলোর সাহায্যে টুথব্রাশের বিকল্প হিসেবে ব্যবহৃত হয়েছিল।
ব্রোঞ্জ যুগ
ব্রোঞ্জ যুগে তামার আকরিক থেকে তামা আহরণ করে একে টিন, আর্সেনিক বা অন্য ধাতুর সাথে মিশিয়ে মিশ্র ধাতু যেমন ব্রোঞ্জ তৈরি করা হয়েছিল। ব্রোঞ্জের উৎপাদন করা স্থান ও অন্য স্থানের মধ্যে ধাতুগুলির আদান-প্রদান করা চলেছিল। তামা-টিনের আকরিক সহজে পাওয়া যেত না এবং খ্রীষ্টপূর্ব ৩য় সহস্রাব্দে আমদানি না হাওয়ায় পশ্চিম এশিয়াতে এই আকরিকসমূহ ছিল না। তখনকার বিশ্বের প্রায় সকল স্থানে নব্য প্রস্তর যুগের পরে ব্রোঞ্জ যুগের আরম্ভ হওয়ার বিপরীতে কোনো কোনো অঞ্চলে তাম্র যুগ সেই স্থান নিয়েছিল। কিছু স্থানে, নব্য প্রস্তর যুগের পর লৌহ যুগের সূত্রপাত ঘটেছিল।